Ladies & Gentlemen: The Rolling Stones

Ladies & Gentlemen: The Rolling Stones er en konsertfilm med The Rolling Stones, utgitt i 1974. Filmen er hentet fra konserter i Texas i juni 1972. I 2010 ble Ladies & Gentlemen utgitt på DVD/Blu-ray.

Rolling Stones turnérte deres nye album Exile on Main St. sommeren 1972.
Fire av konsertene ble filmet, to fra Will Rogers Auditorium i Fort Worth, Texas 24. juni og to konsert som ble spilt i Hofheinz Pavilion, Houston 25. juni 1972.

Selve konserten er bare 77 minutter lang og Stones spiller bare en av sine 6 listetoppere, åpningssporet «Brown Sugar». Setlisten konsentrerer seg om det som har blitt kritikernes favorittperiode, 1968-1972, men «Honky Tonk Women» glimrer med sitt fravær, i stedet får vi «Bye Bye Johnny» fra deres første EP i 1964, The Rolling Stones. «Sympathy for the Devil» er bevisst utelatt i USA.

Av sangene som ble spilt på alle fire konsertene er alle inkludert, utenom «Rocks Off» som var tredje sang på setlisten på hver eneste konsert. Jagger sier i intervjuet fra 2010 at hans sang antagelig falsk eller at gitarer var ustemt. Under konserten sier han at strenger må byttes. Sangen er heler ikke med som Bonus materiell. «Dead Flowers», som kun ble spilt i Texas, er med i stedet. Andre sanger som ble filmet, men klippet bort... «Sweet Black Angel» og «Don't Lie to Me». Begge ble spilt 24. juni, henholdsvis ettermiddags- og kveldskonsert.  

Stevie Wonder varmet opp for The Rolling Stones og det finnes opptak der Stevies band og Stones spiller sammen på ekstranummeret «Uptight» / «Satisfaction». Stones spilte ikke ekstranummer i Texas i 1972.

Selve filmingen fokuserer mye på Mick Jagger. Vi ser ryggen hans da Keith synger første vers av «Happy», og hans hånd på mikrofonen da Keith spiller introen til «Love in Vain», men vi får en stilstudie av Keith da Mick synger første vers på «You Can't Always Get What You Want». Og Mick Taylors solo på «Love in Vain», som ikke var filmet på Gimme Shelter, er skikkelig dokumentert her. Ellers er det sparsomt med lys, noe som var standard den gang, og at det er publikum får vi ikke skikkelig se før de siste sangene, da Stones er på kokepunktet.

Ladies & Gentlemen hadde premiere i Ziegfeld Theatre i New York City 14. april 1974. Filmen ble vist med et nytt kvadrofonisk lydsystem, det førte med seg at filmen hadde en stab som fulgte den på turné rundt i USA. Etter 17 dager i New York forsatte filmen turen til Atlanta (5 dager), Los Angeles (6 uker), Boston (6 dager), Chicago (4 uker) og Minneapolis (1 uke).

Filmen skal ha vært utgitt på VHS på 80-tallet i Australia, men først i 2010 ble Ladies & Gentlemen tilgjengelig på DVD og Blu-ray.

Sporliste 
Alle sanger er skrevet av Mick Jagger og Keith Richards, med mindre noe annet er oppgitt.

«Brown Sugar» – 3:10 (6:56 inkludert filmintro)
«Bitch» – 4:27 (4:44 inkludert nye strenger)
«Gimme Shelter» – 4:50
«Dead Flowers» – 4:09
«Happy» – 2:57 (3:07 inkludert)
Sorry you didn't get to see Stevie Wonder, guess they just overslept
«Tumbling Dice» – 4:17 (5:17 inkludert tune-up)
«Love in Vain» (Robert Johnson) – 6:36
Why aren't you in church anyway, wooh
«Sweet Virginia» – 4:31
«You Can't Always Get What You Want» – 7:23
«All Down the Line» – 4:10 (5:23 inkludert)
Jagger tar seg en drink mens Keith stemmer gitaren
«Midnight Rambler» – 11:20 (12:42 inkludert)
Jagger introduserer bandmedlemmer
«Bye Bye Johnny» (Chuck Berry) – 3:07
«Rip This Joint» – 2:24
Publikum
«Jumpin' Jack Flash» – 3:40
«Street Fighting Man» – 3:50 (7:10 inkludert)
Cat Stevens' «Hard-Headed Woman» spilles på anlegget under rulleteksten
Ladies & Gentlemen we beg you forgiveness but we are through and we wish you a good evening

Konsertdato, konsert og tilhørende spor
24. juni - konsert 1: Spor 3, 4, 5, 8 - konsert 2: Spor 2, 13
25. juni - konsert 1: Spor 6, 7, 9, 12, 14 - konsert 2: Spor 1, 10, 11, 15

Personell
The Rolling Stones
 Mick Jagger – sang, munnspill
 Keith Richards – akustisk og elektrisk gitar, sang på «Happy»
 Mick Taylor – akustisk og elektrisk gitar, slide gitar
 Charlie Watts – slagverk
 Bill Wyman – bass

Øvrige medvirkende
 Nicky Hopkins – piano
 Ian Stewart – mystery piano
 Bobby Keys – saksofon, perkusjon
 Jim Price – trompet, trombone

Produksjon
 Andy Johns - lydopptak
 Bob Freeeze - remiksing
 Chip Monch - Tour management

Video utgivelse
Ladies & Gentlemen ble utgitt på DVD og Blu-ray 12. oktober 2010. (Eagle Vision)

Bildeformat: 16:9
Lydmiks: Stereo og 5.1.

Bonus materiell
 Tour Rehearsals (Montreux, Rialto Theater 18. mai 1972. Filmet av Beat Club)
«Shake Your Hips», «Tumbling Dice» og «Bluesberry Jam»

Old Grey Whistle Test interview (Mick Jagger 25. april 1972)
Mick Jagger interview 2010 (London, Doncaster Hotel, sommeren 2010)

Referanser

Eksterne lenker 
 

The Rolling Stones
Konsertfilmer
Filmer fra 1974
Musikkdokumentarer fra USA
Engelskspråklige filmer
Dokumentarfilmer fra 1970-årene